**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 524**

от заседание на Общинския съвет,

проведено на 29.07.2021 г., Прот. № 32

**ОТНОСНО:** Приемане на Годишен финансов отчет за 2020 г. на „Медико-техническа лаборатория - Свищов” ЕООД, ЕИК 104514085, разпределяне на печалбата и освобождаване на управителя от отговорност

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), чл. 137, ал. 1, т. 3 и т. 5, във връзка с чл. 147, ал. 2 от Търговския закон (ТЗ), чл. 38 от Закона за счетоводството (ЗСч), чл. 25, ал. 1, т. 3, т. 4 и т. 6 от Наредбата за реда за учредяване и упражняване правата на Общината в публични предприятия и търговски дружества с общинско участие в капитала, граждански дружества по Закона за задълженията и договорите и сдружения по Закона за юридическите лица с нестопанска цел, чл. 12 от Учредителен акт на „Медико-техническа лаборатория - Свищов” ЕООД, докладна записка (№ 08-00-1181/14.07.2021 г.) от дирекция „Управление на собствеността и стопански дейности“ и предложение с Вх. № 984/15.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Приема годишния финансов отчет за 2020 г. на „Медико-техническа лаборатория - Свищов” ЕООД, ЕИК 104514085.

2. Възлага на управителя на „Медико-техническа лаборатория - Свищов” ЕООД, ЕИК 104514085 да предприеме необходимите действия по обявяване на Годишния финансов отчет за 2020 г. на дружеството, съгласно предвидения законов ред.

3. Реализираната печалба от дейността на „Медико-техническа лаборатория - Свищов” ЕООД, ЕИК 104514085 за финансовата 2020 г. в размер на 27,89 лв. (двадесет и седем лева, осемдесет и девет стотинки) не се разпределя. Същата да послужи за реинвестиране, чрез покриване на капиталови разходи.

4. Освобождава от отговорност Константин Цветков - управител на „Медико-техническа лаборатория - Свищов” ЕООД, ЕИК 104514085 за дейността му през 2020 г.

**МОТИВИ:** С докладна записка до Кмета на община Свищов (№ 08-00-1181/14.07.2021 г.) от дирекция „Управление на собствеността и стопански дейности“ е сведена информация относно постъпило писмо от управителя на „Медико-техническа лаборатория - Свищов” ЕООД, с което е представен годишен финансов отчет на дружеството към 31 декември 2020 г. със съставни части:

* Счетоводен баланс към 31.12.2020 г.;
* Отчет за приходите и разходите за 2020 г.;
* Отчет за паричния поток за 2020 г.;
* Отчет за собствения капитал за 2020 г.

С оглед на факта, че едноличен собственик на капитала на „Медико-техническа лаборатория - Свищов” ЕООД е Община Свищов, на основание чл. 137, ал. 1, т. 3 и т. 5, във връзка с чл. 147, ал. 2 от Търговския закон и чл. 25, ал. 1, т. 3, т. 4 и т. 6 от Наредбата за реда за учредяване и упражняване правата на Общината в публични предприятия и търговски дружества с общинско участие в капитала, граждански дружества по Закона за задълженията и договорите и сдружения по Закона за юридическите лица с нестопанска цел, във връзка с чл. 12 от Учредителен акт на „Медико-техническа лаборатория - Свищов“ ЕООД, Общински съвет – Свищов следва да вземе решение за приемане годишния финансов отчет на дружеството за 2020 г., разпределяне на печалбата и освобождаване на управителя му от отговорност.

Видно от представените финансови документи, за отчетната 2020 г. „Медико-техническа лаборатория - Свищов” ЕООД реализира финансов резултат „печалба“.

В допълнение, съгласно чл. 16 от ЗСч, органите на управление на предприятието отговарят както за съставянето, своевременното изготвяне и съдържанието, така и за публикуването на финансовите отчети. Предпоставка за самото публикуване е изпълнението на разпоредбата на чл. 38 от ЗСч – предприятието следва да публикува годишния си финансов отчет, след приемането му от компетентния орган.

В заседанието участват 29 общински съветници.

Гласували “За” – 29, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/